CELEX: 32018R2056
Language: et
Date: 2018-12-06 00:00:00
Title: Nõukogu määrus (EL) 2018/2056, 6. detsember 2018, millega muudetakse määrust (EL) nr 216/2013 Euroopa Liidu Teataja elektroonilise avaldamise kohta

27.12.2018   
               
               
                  ET
               
               
                  Euroopa Liidu Teataja
               
               
                  L 329/1
               
            
         NÕUKOGU MÄÄRUS (EL) 2018/2056,
         6. detsember 2018,
         millega muudetakse määrust (EL) nr 216/2013 Euroopa Liidu Teataja elektroonilise avaldamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 352,
         võttes arvesse Euroopa Komisjoni ettepanekut,
         olles edastanud seadusandliku akti eelnõu liikmesriikide parlamentidele,
         võttes arvesse Euroopa Parlamendi nõusolekut,
         toimides seadusandliku erimenetluse kohaselt
         ning arvestades järgmist:
         
                     (1)
                  
                  
                     Nõukogu määruses (EL) nr 216/2013 (1) on sätestatud, et Euroopa Liidu Teataja (ELT) elektroonilisel versioonil on täiustatud elektrooniline allkiri, mis on loodud turvalise allkirja andmise vahendi abil ja põhineb nõuetekohasel sertifikaadil kooskõlas Euroopa Parlamendi ja nõukogu direktiiviga 1999/93/EÜ (2).
                  
               
                     (2)
                  
                  
                     Euroopa Parlamendi ja nõukogu määrusega (EL) nr 910/2014 (3) loodi õigusraamistik e-allkirja, e-templi, e-ajatempli, e-dokumentide, registreeritud e-andmevahetusteenuste ja veebisaitide autentimise sertifitseerimisteenuste jaoks.
                  
               
                     (3)
                  
                  
                     Autentimine e-templiga pakub võrreldavaid tagatisi kui autentimine elektroonilise allkirjaga. E-templi kasutamine ELT autentimiseks kiirendab ELT EUR-Lex'i veebisaidil avaldamise protsessi.
                  
               
                     (4)
                  
                  
                     Määrust (EL) nr 216/2013 tuleks seetõttu muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 216/2013 artikli 2 lõiget 1 muudetakse järgmiselt:
            
               
                  „1.   ELT elektroonilisel versioonil on kvalifitseeritud elektrooniline allkiri, mis on määratletud kooskõlas Euroopa Parlamendi ja nõukogu määrusega (EL) nr 910/2014, (*1) või kvalifitseeritud e-tempel, mis on määratletud kooskõlas määrusega (EL) nr 910/2014. Elektroonilise allkirja või e-templi kvalifitseeritud sertifikaadid ja nende uuendamine avaldatakse EUR-Lex'i veebisaidil, et avalikkusel oleks võimalik kontrollida kvalifitseeritud elektroonilist allkirja või kvalifitseeritud e-templit ja ELT elektroonilise versiooni autentsust.
               
            
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. detsember 2018
            
               
                  Nõukogu nimel
               
               
                  eesistuja
               
               H. KICKL
            
         
         
            (1)  Nõukogu 7. märtsi 2013. aasta määrus (EL) nr 216/2013 Euroopa Liidu Teataja elektroonilise avaldamise kohta (ELT L 69, 13.3.2013, lk 1).
         
            (2)  Euroopa Parlamendi ja nõukogu 13. detsembri 1999. aasta direktiiv 1999/93/EÜ elektroonilisi allkirju käsitleva ühenduse raamistiku kohta (EÜT L 13, 19.1.2000, lk 12).
         
            (3)  Euroopa Parlamendi ja nõukogu 23. juuli 2014. aasta määrus (EL) nr 910/2014 e-identimise ja e-tehingute jaoks vajalike usaldusteenuste kohta siseturul ja millega tunnistatakse kehtetuks direktiiv 1999/93/EÜ (ELT L 257, 28.8.2014, lk 73).